قوزیی قیبریس تورک جمهوریتی پرزیدنتی ارسین تاتار یونانیستان و قیبریس روم طرفی‌نین لیدرلری‌نین آچیقلاما‌لارینا رئاکسیا گؤستریب.
تاتار یاخین تاریخده بمت-نین باشچی‌لیغی آلتیندا کئچیریلمه‌سی نظرده توتولان، ضامین اؤلکه‌لرین ده ایشتیراک ائدجگی  قیبریس مؤوضوع لو 5+1 غیری-رسمی کنفرانس اوچون فعالیت‌لر داوام ائدرکن، قیبریس روم طرفی و یونانیستانین قوزیی قیبریس تورک جمهوریتی ایله تورکیه-‌یه ایستیقامت‌لی غیری-رئال ادعا و اتهام‌لاری‌نین دیالوق و دانیشیق‌لارا ضربه ائندیره‌جک کاراکترلی اولدوغونو ایفاده ائدیب.
پرزیدنت تاتار بون‌لاری یونانیستانین باش ناظیری کیریاکوس میتسوتاکیس‌ین فوریه نین 9-دا قیبریس روم طرفینه ائتدیگی سفر زامانی روم لیدری نیکوس آناستاسیادیس ایله وئردیک‌لری بیانات‌لارا و قیبریس مسئله‌سینه دایر آچیقلاماسیندا دئییب.
قیبریس مسئله‌سی ایله علاقه‌دار 5+ بمت توپلانتی‌سی ایله علاقه‌لی تشببوس‌لرین داوام ائتدیگینی خاطیرلا‌دان تاتار اورتایا قویولا‌جاق حل مدلی ایله باغلی موضع لرینین قطعیت ایله داوام ائتدیگینی بیلدیریب.
تاتار "قطعیتلی  موضعیمیزی خالقیمیزین سیاسی برابرلیگینی، اگمنلیگینی تورکیه-‌نین آکتیو و فاکتیکی ضامین‌لیگیله تورک عسگری‌نین قیبریس-‌داکی مؤوجودلوغونو قوروماق، خالقیمیزی آزلیق ایستاتوسونا دوشورمه‌مک و یئگانه رئال حل یولو اولان حاکم دؤولت مدلینی حیاتا کئچیرمک ایستیقامتینده‌دیر" ایفاده‌لرینی ایشلدیب.
تاتار آناستاسیادیس‌ین قیبریس‌-داکی ضامین‌لیک سیستمینی هدف آلدیغینی، تورکیه-‌نین ضامین‌لیگیله تورک عسگرلری‌نین قیبریس‌دان چیخاریلماسینی احاته ائدن حل یولونو هدفه آلدیق‌لارینی سؤیله‌دیگینی وورغولاییب.
ارسین تاتار یونانیستان باش ناظیری میتسوتاکیس‌ینده وئردیگی آچیقلامادا تورکیه-نی "ایشغالچی‌لیقلا" اتهام ائتدیگینی و اصل ایشغالچی‌نین کیم اولدوغونو گیزلتمه‌یه جهد ائتدیگینی سؤیله‌ییب.
پرزیدنت تاتار بوندان باشقا دئییب کی، قیبریس-دا اساس ایشغالچی ائوکا ترور تشکیلاتینی قوران آکریتاس پلانی ایستیقامتینده قیبریس تورک خالقینی محو ائتمک اوچون باشلادیلان روم هوجوم‌لارینی دستکله‌ین و تشکیل ائدن، قیبریس-ین یونانیستانا ایلحاقینی رئال‌لاش‌دیرماق اوچون 15 ژوئیه 1974 چئوریلیشینی حیاتا کئچیرن یونانیستان‌دیر. قیبریس-ین قان گؤلونه چئوریلمه‌سی‌نین مسئولیت‌لیسی ده یونانیستان‌دیر. تورکیه باریش حرکاتی ایله بوتون قیبریسا باریش و دینج‌لیک گتیرمیش‌دیر. تورکیه-‌نین ضامین‌لیگیله تورک عسگری‌نین قیبریس‌-داکی مؤوجودلوغو دا قیبریس تورک خالقی‌نین ان بؤیوک تأمیناتی و قیرمیزی خطی‌دیر. قیبریس تورک خالقی اصلا تورکیه-نین ضامین‌لیگیله تورک عسگریندن واز کئچمه‌یه‌جک‌دیر.
